Менің кең байтақ жерім

 Қазақ даласы өзінің ерекше өнерлі, рухани қазыналы да , мейірімді ұл қыздарымен мақтана алады. Атап айтар болсақ, ел бастаған дана Абай, қазақтың сауаты мен білімге деген құлшынысын ізгілендірген Ыбырай, Сұлтанмахмұт, Мағжандарды қалай ауызға алмайсың. Солардың бір парасы қазіргі ел ағасы Нұрсұлтан атамызды да айта кеткен жөн. Қазақтың рухани әлеміне ерекше үлес қосып, қазақ ұлтын алға жетелеп, көп ұлысты халықты бір тудың астына біріктіре білген Нұрсұлтан атамыздың қол жеткен жетістігіне отанасы, жары Сара Алпысқызының қосқан үлесі бар деп ойлаймын. Қазақтың кейбір майталман тұлғаларының көптеген табыстары олардың шаңырақтарындағы отанасының адамгершілігі мен кісілігіне тікелей байланысты деп білемін. Бүгінгі мақалама арқау болып отырған Ескенежал ауылының тұрғыны отанасы Сетерхан апамыз жайында. Отағасы Уай атамыз «үйге кірейік, жүріңдер шәй ішіңдер»-деген сөзінен кейін ат басын атамыздың үйіне бұрдық. Үйдің есігінен аттап кіргеніміз де сол еді. Риясыз жымиған апамыз, ақ орамалы ақ көңілділіктің белгісіндей болып келіп, есік ашып, бізге тақап келіп, ерекше жылылықпен «жоғары шығыңдар»,-деді де маңдайымыздан сүйді. Ашық-жарқын мінезді талай апа-әпкелерімізді көрген сияқты едім. Бірақ мынау қарсы алыстың жайы мүлдем бөлекше еді.

 Араға бірер минут салып, апамыз қою сүт қосқан шайын алдымызға әкелді. Әбігер боп зыр жүгіріп жүріп, қазақтың қуырдағын даяр етіп, «жеңдердің»-астына алып, бәйек болып жүр. Әңгіме барысыңда атамызың ел ағасы атанып, әкімдіктің қызметінде жүрген тұстарда, апамыз барлық үй шаруашылығы мен бала тәрбиесіне жауапты болып қалады екен. «Ұзақ жолдан шаршап, кейде көңілсіз келген тұстарда, осы апамыздың жайдарлы мінезінің арқасында жадырап, барлық жайттарды ұмыт қыламын»- дейді, атамыз әңгіме барысында, қою шайын бір ұрттап қойып. Отбасы жеті бала тәрбиелеп өсірген, өнегелі отбасы екенін аңғартты. Қазіргі уақытта қыздары қияға, ұлдары ұяға қонған, әрқайсысының өз отбасылары бар. Қазір атамыз кенже ұлы мен келінінің қолында тұрып жатыр. Апамыздың жайдарлы жүзімен, пейіліне де көңілің тояды.

«Лә иләһа илләллаһ, Лә иләһа илләллаһ »,-деп жүретін жандардың қатарынанбыз, барға тәубе, жоққа қанағат етеміз дейді, атамыз әрі қарай сөзін жалғап. Үйден шығарда, апамыз әрқайсымызға кәмпит бауырсақтарымен бір қалта қылып салып, маңдайымыздан иіскеп, алда жақсы жетістіктерге жетіңдер деп қоштасып қала берді. Бір түйгенім апамыздың мұңдай ілтипаты қазақтың қыздарына жұғысты болғай, отағасының көңілінен шығу, сол үйдің отымен кіріп, күлімен шығуды өздеріне аса зор бақыт санаған осындай ақжарқын апаларымыздан, қазіргі жеңгелерімізбен , құрбы қыздарымыз үлгі алса ғой деп ой түйдім.

 7-сынып оқушысы Камалова Анель